На основу члана 46. став 1. тачка 7) Закона о локалној самоуправи („Службени гласник РС“, број 129/2007 и 83/2014-др. закон, 101/2016-др.закон и 47/2018), члана 70. став 1. тачка 12) Статута општине Гаџин Хан ( „Службени лист града Ниша Ниша“ бр.10/2019 и 101/2019,) и члана 3. став 1. тачка 7), Одлуке о општинском већу општине Гаџин Хан („Службени лист града Ниша“, бр.83/2008),

Општинско веће општине Гаџин Хан на 79. седници одржаној 18. новембра 2022. године, доноси

**Р Е Ш Е Њ Е**

**О РАЗРЕШЕЊУ НАЧЕЛНИКА**

**ОПШТИНСКЕ УПРАВЕ ОПШТИНЕ ГАЏИН ХАН**

1. **Љиљана Петровић**, дипломирани правник, **РАЗРЕШАВА СЕ** положаја начелника

Општинске управе општине Гаџин Хан.

1. Именована се разрешава положајаначелника Општинске управе општине Гаџин Хан

закључно са 18. новембром 2022. године.

**О б р а з л о ж е њ е**

Одредбама члана 46. став 1. тачка 7) Закона о локалној самоуправи и члана 70. став 1. тачка 12) Статута општине Гаџин Хан, прописано је да начелника општинске управе поставља и разрешава општинско веће. Предлог за разрешење достављен је општинском већу општине Гаџин Хан дана 16.11.2022.год и исти је поднет од стране 4(четири)члана општинског већа општине Гаџин Хан.

Наведеним предлогом именовананој се дтавља на терет да је непоступањем, односно необавештавањем надлежних органа општине Гаџин Хан о пријави радова бр.310-719/22-IV од 22.08.2022.год. на парцели бр.141 КО Овсињинац спречила да општина Гаџин Хан заштити своја имовинска права на предметној парцели обзиром да је на наведеној парцели општина уписана као корисник. Такође начињено је низ пропуста поводом завођења и евидентирања аката везаних за истражна геолошка права на преметној парцели, где предметна акта нису евидентирана или су достављена начелнику који их је задржао до истека законских рокова за достављање жалби или покретања управног спора.

Такође као разлог за разрешење наведено је да именована начелница у дужем временском периоду своје послове не обавља благовремено и савесно што резултира неблаговременим достављањем предлога одлука општинском већу. Најчешће се дешава да чланови већа предлоге аката добију на самој седници без могућности да се са садржином истих благовремено упознају. Сходно члану 10. Пословника општинског већа материјал се доставља најкасније 3 дана пре одржавања седнице, материјал се само у изузетним случајевима доставља на самој седници.

Начелница није организовала чуварску службу дана 14.11.2022.год. па је зграда општине остала откључана и без обезбеђења у периоду од 15.00 час. до 19.00 час. чиме је угрозила покретну и непокретну имовину која се налази у згради општине Гаџин Хан

Начелница није спровела процедуру везану израду и одобрење Процене ризика од катастрофа за територију општине Гаџин Хан, иако је приликом инспекцијског надзора наложена израда предметног документа. Наиме документ ј изрђен и достављен општинској управи на даље поступање али Процена није даље послеђена на одобрење сектору за ванредне ситуације МУП-а.

Обзиром да су чланови општинског већа оценили да су напред наведени разлози за разрешење основани Општинско веће је одлучило као у диспозитиву.

**УПУТСТВО О ПРАВНОМ СРЕДСТВУ:** Против овог решења може се покренути управни спор пред надлежним судом у року од 30 дана од дана достављања решења.

Број:06-561/2022-III

У Гаџином Хану, 18. новембра 2022. године

**ОПШТИНСКО ВЕЋЕ ОПШТИНЕ ГАЏИН ХАН**

ПРЕДСЕДНИК

Милисав Филиповић